દરમિયાન મ્યુનિસિપલ ફાયરબ્રિગેડના વડા એમ.એફ. દસ્તૂર કહે છે, આ મામલે સીલ કરવાની સત્તા ફાયરબ્રિગેડ પાસે નથી. એટલે આઈઓસી કંપનીને સમગ્ર ઘટનાથી વાકેફ કરાઈ છે. જ્યારે મ્યુનિસિપલ હેલ્થ વિભાગના ઈન્ચાર્જ વડા ડો. ભાવિન સોલંકી કહે છે, અત્યારે તો પોલીસ તેમ જ ફાયરબ્રિગેડની કામગીરી ચાલતી હોઈ ત્યાં સીલ મારવાને બદલે તંત્રની અનુમતિ વગર જગ્યાનો ઉપયોગ નહીં કરવાની નોટિસ અપાશે. બે િદવસમાં લાયસન્સ તેમજ ફાયર સેફ્ટીનાં સાધનો છે કે નહીં વગેરેની તપાસ પૂર્ણ કરીને જવાબદારો સામે સીલિંગ ઉપરાંત દંડાત્મક કાર્યવાહી સહિતનાં પગલાં ભરાશે.